wickkiey/tamil-wikipedia-chunked huggingface dataset:
# சொற்கோவை

## வரைவிலக்கணமும் பயன்பாடும்

### சொல்லின் வரைவிலக்கணம்

"சொல்" என்பதற்குப் பல்வேறு வகைகளில் வரைவிலக்கணம் கூறப்படுகிறது. பயன்படுத்தப்படும் வரைவிலக்கணத்தைப் பொறுத்து சொற்கோவையின் அளவு மாறுபடும். மிகப் பொதுவான வரைவிலக்கணத்தின்படி திரிபடையா அல்லது அகரமுதலி வடிவம் மட்டுமே சொல்லாகக் கொள்ளப்படுகிறது. இதன்படி *நட* என்னும் வடிவம் உள்ளடக்கப்படும். ஆனால், *நடந்தது*, *நடக்கிறான்*, *நடப்பேன்* போன்ற சொற்கள் உள்ளடக்கப்படா. பெரும்பாலான வேளைகளில் மக்களின் பெயர்கள், இடங்களின் பெயர்கள், நிறுவனங்களின் பெயர்கள் போன்றவை சொல்லுக்கான வரைவிலக்கணத்துக்குள் அடக்கப்படுவதில்லை. சொற்கோவை அளவு குறித்த ஆய்வுகளில் அடிக்கடி பயன்படும் இன்னொரு வரைவிலக்கணம் சொற்குடும்பம் சார்ந்தது. இது ஒரு அடிச்சொல்லிலிருந்து உருவாகும் எல்லாச் சொற்களையும் உள்ளடக்கியது. பயன்படுத்தப்படும் வரைவிலக்கணத்தைப் பொறுத்து சொற்கோவை அளவு 200,000 தொடக்கம் 10,000 வரை மாறுபடக்கூடும்.
# சொற்கோவை

## சொற்கோவை வகைகள்

கூடிய சொற்களைக் கொண்ட கோவையிலிருந்து குறைவான சொற்களைக் கொண்ட கோவை என்னும் ஒழுங்கில் பட்டியலிடப்பட்டுள்ளது.
# சொற்கோவை

## சொற்கோவை வகைகள்

### வாசிப்புச் சொற்கோவை

எழுத்தறிவு கொண்ட ஒருவரின் சொற்கோவை வாசிக்கும்போது அவர் இனங்காணக்கூடிய எல்லாச் சொற்களினதும் தொகுதி. கேட்பதிலும் பார்க்க வாசிப்பதன் மூலமே ஒருவர் கூடுதலான சொற்களை அறியமுடிவதால் இதுவே பொதுவாக மிகப் பெரிய சொற்கோவை வகையாக உள்ளது.
# சொற்கோவை

## சொற்கோவை வகைகள்

### கேள்விச் சொற்கோவை

ஒருவரின் கேள்விச் சொற்கோவை இன்னொருவர் பேசுவதைக் கேட்கும்போது இனங்காணக்கூடிய எல்லாச் சொற்களினதும் தொகுதி. ஏற்கெனவே அறிந்திராத சொற்களைக்கூட அவற்றின் தொனி, பேசுபவரின் உடலசைவு, உரையாடலின் தலைப்பு, உரையாடலின் சமூகச் சூழல் ஆகியவற்றைப் பயன்படுத்திப் புரிந்துகொள்ள முடியும்.
# சிக்கிம் கொடி

**சிக்கிம் தேசியக் கொடி** (The national **flag of Sikkim)**, பௌத்த கோர்லோ பிரார்த்தனை சக்கரத்தினை மையப் பகுதியில் கொண்டது.
# சிக்கிம் கொடி

## பருந்துப் பார்வை

1967 ஆம் ஆண்டு வரை இருந்த, முந்தைய கொடியானது அதன் விளிம்புகளைச் சுற்றி சிக்கலான சித்திர அமைப்புகளையும், அஷ்டமங்களத்துடன் இருந்தது.  
சிக்கலான இந்தக் கொடியை நகலெடுப்பதில் சிக்கல் இருந்ததால், 1967 ஆம் ஆண்டில் எளிமையான வடிவமைப்பு ஏற்றுக்கொள்ளப்பட்டது. அதன் விளிம்புகள் சிவப்பாக மாற்றப்பட்டது, அஷ்டமங்களங்கள் அகற்றப்பட்டன, மறு வடிவமைப்பில் சக்கரம் இடப்பட்டது.  
இந்தியாவுடன் சிக்கிம் ராஜ்யம் இணைக்கப்பட்டு முடியாட்சி அகற்றப்பட்ட பிறகு, இந்தக் கொடி அதன் அதிகாரப்பூர்வ நிலையை இழந்தது.
# சிக்கிம் அரசு சின்னம்

**சிக்கிம் அரசு இலச்சினை**, காம்-சம்-வுங்குடு என்றும் அழைக்கப்படுகிறது (**Emblem of Sikkim**, also called **Kham-sum-wangdue** (Sikkimese: ༄༅།ཁམས་གསུམ་དབང་འདུས།), சிக்கிம் அரசின் இலச்சினையாக பயன்படுத்தப்படுகிறது. இது 1877 இல் ராபர்ட் டெய்லரால் ஐரோப்பிய பாணியில் வடிவமைக்கப்பட்டது மற்றும் சிங்கிம் முடியாட்சியின் கடைசி காலத்துக்கு முன்பு பயன்படுத்த தொடங்கப்பட்டது.
# சிக்கிம் அரசு சின்னம்

## பருந்துப் பார்வை

நடுவில் உள்ள கேடயத்தை ஐரோப்பிய டிராகன்கள் தாங்கி இருப்பதுபோலவும், கேடயத்தில், பௌத்த கொர்லோ பிரார்த்தனை சக்கரத்தைக் கொண்டதாகவும் வடிவமைக்கப்பட்டுள்ளது. மேலே உள்ள தலைக்கவசத்தில் பௌத்த அஷ்டமங்களப் பொருட்களைக் கொண்டதாக உள்ளது.  
இந்த சின்னத்தில் திபெத்திய சொற்களான காம்-சம்-வங்டு, அதாவது "மூன்று உலகங்களின் வெற்றி" என்று பொருள்படும் சொற்றொடர் உள்ளது.  
சிக்கிம் இந்தியாவுடன் இணைக்கப்பட்டு, முடியாட்சி ஒழிக்கப்பட்ட பிறகு, சிக்கிமின் கொடி அதன் அதிகாரப்பூர்வ நிலையை இழந்தது, ஆனால் சின்னம் தக்கவைத்துக்கொள்ளப்பட்டது.
# கிருஷ்ணா சோப்தி

**கிருஷ்ணா சோப்தி** (*Krishna Sobti*, 18 பெப்ரவரி 1925 – 25 சனவரி 2019)என்பவர் இந்தி மொழி எழுத்தாளர் ஆவார். இவர் 1980 ஆம் ஆண்டில் சாகித்திய அகதெமி விருதினையும், 2017 ஆம் ஆண்டின் ஞானபீட விருதினைப் பெற்றார். 1996 ஆம் ஆண்டில் இவர் எழுதிய புதினமான *மித்ரோ மராஜனி* (Mitro Marajani) மூலம் பரவலான கவனத்தினைப் பெற்றார். புதினம் மட்டுமல்லாது சிறுகதைகள் மற்றும் மொழிபெயர்ப்பு ஆகியவற்றையும் செய்தார். *ஹஸ்மத்* (Hashmat) எனும் பெயரில் இவர் எழுதிய கட்டுரைகள் பரவலான விமர்சனத்தை உருவாக்கின. 2010 ஆம் ஆண்டில் இவருக்கு வழங்கப்பட்ட *பத்ம பூஷண்* விருதினை மறுத்தார்.
# இரேத்தா பீபி

**இரேத்தா எஃப். பீபி** *(Reta F. Beebe)* (பிறப்பு: அக்தோபர் 10, 1936, பேக்க கவுண்டி, கொலராடோ) ஓர் அமெரிக்க வானியலாளரும் நூலாசிரியரும் வானியலில் மக்கள் அறிவியல் பரப்புரையாளரும் ஆவார். இவர் வியாழன், காரிக் கோளகள் ஆய்வில் வல்லுனர் ஆவார். *வியாழன் எனும் பெருங்கோள்* என்ற நூலின் ஆசிரியரும் ஆவார் ''. இவர் நியூ மெக்சிகோ மாநிலப் பல்கலைக்கழக வானியல் துறையின் தகைமைப் பேராசிரியராவார். இவர் 2010 இல் நாசாவின் சிரந்த பொதுமக்கள் சேவை பதக்கத்தை வென்றார்.  
இவர் பெருங்கோள்களுக்கான வாயேஜர் திட்டம் உள்ளடங்கிய பல நாசாவின் திட்டங்களின் திட்டமிடலிலும் மேலாண்மையிலும் பல்லாண்டுகள் செலவழித்துள்ளார். இவரது ஆய்வு ஆர்வம் வியாழன், காரிக்கோள், வருணன் (யுரேனசு), விண்மியம் (நெப்டியூன்) ஆகிய பெருங்கோள்களின் வளிமண்டலங்கள் பற்றி அமைந்தது. இவர் பெருங்கோள்களின் முகில்கள், காற்றுச் சுற்றோட்டம் ஆகியவற்றின் ஆய்விலும் அளத்தலிலும் ஈடுபட்டார். இவர் கலிலியோ, காசினி ஆகிய செயற்கைக்கோள் தரவுகளை விளக்க முயன்றார். மேலும், இவர் அபுள் விண்வெளித் தொலைநோக்கியைப் பயன்படுத்தி வியாழன், காரிக்கோளின் வளிமண்டலங்களின் கூடுதல் தரவுகளைத் திரட்டினார். இவர் அமெரிக்கத் தேசிய ஆராய்ச்சி மன்ற முதன்மை விண்வெளிக்குழுவாகிய கோள், நிலாத் தேட்டக் குழுவின் தலைவராவார். இவர் 1994 இல் சூமேக்கர்-இலெவி வியாழனைத் தாக்கியபோது, சூமேக்கர்-இலெவி வால்வெள்ளிப் பணிக்குழுவின் உறுப்பினராக விண்வெளித் தொலைநோக்கி அறிவியல் நிறுவனத்தில் இருந்தார். மிக அண்மையில் இவர் நாசாவின் பெருங்கோள்களுக்கான கோள்தரவு அமைப்பில் பணிபுரிந்து அவற்றின் தரவுகளைத் தொகுப்பதில் பங்கேற்றார். இவர் இத்திட்டத்தின் வளிமண்டலப் புலக்கணுவின் பொறுப்பாளரும் ஆவார். இவரது கோள்தரவு ஆவணமாக்கத் திறமையை ஐரோப்பிய விண்வெளி முகவாண்மையும் பயன்படுத்தியுள்ளது.
- இவர் 1998 இல் நியூ மெக்சிகோ மாநிலப் பல்கலைக்கழகத்தின் டென்னிசு டபுள்யூ. தார்னல் புல உறுப்பினர் சாதனை விருதைப் பெற்றார்.
- இவர் 2003 இல் அமெரிக்க வானியல் கழக கோள் அறிவியல் புலங்கள் பிரிவின் அரோல்டு மாசுர்சுகி விருதப் பெற்றார்.
- இவர் 2010 இல் நாசாவின் சிரந்த பொதுமக்கள் சேவை பதக்கத்தைப் பெற்றார்.
# சால்லி ஓயே

**சால்லி ஓயே** *(Sally Oey)* ஓர் அமெரிக்க வானியலாளர் ஆவார். இவர் மிச்சிகான் பல்கலைக்கழகத்தில் பணிபுரிகிறார். இவர் பெரும்பொருண்மை வெம்மீன்களின் ஆய்வாளர் ஆவார். இவை மீவிண்மீன் வெடிப்புக்கு முந்தைய கட்ட விண்மீன்களாகும். இவர் 1999 இல்; அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார் இவர் 2006 இல் அமெரிக்க வானியல் கழகத்தின் 206 ஆம் கூட்ட உரையாற்ர அழைக்கப்பட்டார்.  
இவர் இப்போது பேராசிரியராக உள்ளார். இவர்ஜெமினி வான்காணகத்தின் குழுவுறுப்பினராக உள்ளார். இவர் 2001 இல் இருந்து 2004 வரை உலோவல் வான்காணக உதவி வானியலாளராக இருந்தார். மேலும், 1998 முதல் 2001 வரை விண்வெளித் தொலைநோக்கி நிறுவனத்தில் பணிபுரிந்தார்.  
இவரது ஆராய்ச்சிக் குழுவாகிய அண்மைப் பால்வெளிகளின் பின்னூட்டச் செயல்பாடு (FANG) களக்கொத்திலும் பெரும்பால்வெளியிலும் அண்டவெளியிலும் பெரும்பொருண்மை விண்மீன்கள் நிலவும் பின்னூட்டத்தை உடுக்கணவெளிக்கும் பால்வெளியிடை ஊடகத்துக்கும் அனுப்புவதில் கவனம் குவிக்கிறதுe. இந்தப் பின்னூட்டங்கள் பின்வருமாறு:
- கதிர்வீச்சுப் பின்னூட்டம்: HII வட்டாரங்கள், இலய்மன் தொடர்ம உமிழ்வு பால்வெளிகள்
- வேதியியல் பின்னூட்டம்: செறிவாக்க நிகழ்வுகளும் பால்வெளியின் படிமலர்ச்சியும்
- இயக்கவடிவியல் பின்னூட்டம்: விண்மீன் மீயுயர் வெடிப்பு தூண்டும் மீக்குமிழிகாளும் பால்வெளி மீச்சூறாவளிகளும்
- பெரும்பொருண்மை விண்மீன்களும் விண்மீன் கொத்துகளும்  
ஆன் ஆர்பரில் உள்ள மிச்சிகன் பலகலைக்கழகத்தில் ஓயேவும் அவரது கூட்டாளிகளும் 200 சுரியப் பொருண்மைக்கு மேலாக எந்தவொரு விண்மீனும் அமையவில்லை என்பதைக் கண்டறிந்தபின் அதற்கான சான்றுகளை நமது பால்வழியின் பிறவிண்மீன்கொத்துகளிலும் பாவழிஅயைச் சற்றிவரும் துணஇப்பால்வெளியாகிய மெகல்லானிக் முகில்களிலும் கண்டுபிடித்தனர். "அன்னல் இந்த வரம்பு விண்மீனாக்க இயற்பியலால் அமைகிறதா அல்லது விண்மீனாக்க வளிம உருவளவால் அமைகிறதா என்பது தெளிவாகவில்லை. தொடக்கநிலைப் புடவியில் 500 சூரியப் பொருண்மை பேரளவு விண்மீன்கள் நிலவியிருக்கலாம்" என ஓயே கூறுகிறார்.
# மாவட்ட ஊரக வளர்ச்சி முகமை

**மாவட்ட ஊரக வளர்ச்சி முகமை**, (**District Rural Development Agency** (**DRDA**), மாவட்ட அளவில், கிராமபுறங்களில் வறுமைக்கு எதிரான திட்டப்பணிகளை மேற்கொள்வதே இதன் முக்கிய அடிப்படை நோக்காகும்.  
இம்மாவட்ட வளர்ச்சி முகமைகள், இந்திய அரசின் சங்கங்கள் பதிவுச் சட்டம், 1860ன் படி, பதிவு செய்யப்பட்டு, 1 ஏப்ரல் 1999 முதல் தமிழ்நாடு ஊரக வளர்ச்சி மற்றும் ஊராட்சித் துறையின் கீழ் இயங்குகிறது.
# மாவட்ட ஊரக வளர்ச்சி முகமை

## நிர்வாகம்

மாவட்ட ஊரக வளர்ச்சி முகமையின் திட்ட இயக்குநராக, மாவட்டக் கூடுதல் ஆட்சித் தலைவர் அல்லது ஊரகத் துறையின் இணை இயக்குநர் இருப்பர். திட்ட இயக்குனரின் கீழ் ஊரக வளர்ச்சிக்கு துணையாக உள்ள துறைகளின் உதவி இயக்குநர்கள் உதவி திட்ட அலுவலர்களாக செயல்படுவர். 1999 முதல் மாவட்ட ஊரக வளர்ச்சி முகமையின் நிர்வாகச் செலவினங்களை இந்திய அரசு 90%, மாநில அரசு 10% ஏற்றுக்கொள்கிறது. மாவட்ட ஊரக வளர்ச்சி முகமையின் செயற்பாடுகளை மாநில அளவில், தமிழ்நாடு ஊரக வளர்ச்சி மற்றும் ஊராட்சித் துறை மேற்பார்வையிடுகிறது.
# மாவட்ட ஊரக வளர்ச்சி முகமை

## பணிகள்

இந்திய அரசு மற்றும் தமிழ்நாடு அரசுகள், கிராமப்புற வளர்ச்சித் திட்டத்திற்கு ஒதுக்கும் நிதிகளைக் கொண்டு கிராம ஊராட்சிகளின் உள்கட்டமைப்பு, கிராமப்புற வேலைவாய்ப்பு, சுகாதாரம், அடிப்படைக் கல்வி, மருத்துவம், சமூகப் பாதுகாப்பு, மகளிர் மேம்பாடு, கைவினைத்தொழில் மேம்பாடு போன்ற சமூகப் பொருளாதார வளர்ச்சிப் பணிகளை மாவட்ட ஊரக வளர்ச்சி முகமை வழியாக ஊராட்சி ஒன்றியங்கள் மேற்கொள்கிறது.
# மாவட்ட ஊரக வளர்ச்சி முகமை

## பணிகள்

### நிறைவேற்றப்படும் இந்திய அரசின் திட்டங்கள்

- மகாத்மா காந்தி ஊரக வேலைவாய்ப்பு உறுதித் திட்டம்
- சுகன்யா சம்ரிதி திட்டம் (செல்வமகள் சேமிப்பு திட்டம் )
- சுவவலம்பன் திட்டம், அமைப்புச்சார தொழிழிலாளர்களுக்கு
- துப்புரவு இந்தியா இயக்கம்
- ஜனனி சுரக்ச யோஜனா
- முத்ரா வங்கி
- முன்மாதிரி கிராமத் திட்டம்
- பிரதம அமைச்சர் கிராமப்புற வீட்டுவசதித் திட்டம்
# மாவட்ட ஊரக வளர்ச்சி முகமை

## பணிகள்

### நிறைவேற்றப்படும் தமிழக அரசின் திட்டங்கள்

- கிராம தன்னிறைவுத் திட்டம்
- தமிழ்நாடு அரசு நலிந்தோர் குடும்ப நல உதவித் திட்டம்
- நமக்கு நாமே திட்டம் (Namakku Naame Thittam) (NNT)
- சட்டமன்ற உறுப்பினர் தொகுதி மேம்பாட்டுத் திட்டம்
- ஊரக உள்கட்டமைப்பு திட்டம்
- ஊரக கட்டிட பராமரிப்பு மற்றும் சீரமைப்புத் திட்டம்
- முழு சுகாதாரப் பிரச்சார இயக்கம்
- திடக் கழிவு மேலண்மைத் திட்டம்
- கிராமப்புறச் சாலைகள் மேம்பாடுத் திட்டம்
# மாவட்ட ஊரக வளர்ச்சி முகமை

## இந்திய அரசின் நிதி நிறுத்தம்

மாவட்ட ஊரக வளர்ச்சி முகமையின் அதிகாரிகளுக்கு வழங்கப்படும் ஊதியத்தில் 75% இந்திய அரசு மானியமாக பங்களிக்கிறது. இந்திய அரசின் இந்த பங்களிப்பு 1 ஏப்ரல் 2022 முதல் நிறுத்தப்படுகிறது.
# மாவட்ட ஊரக வளர்ச்சி முகமை

## இதனையும் காண்க

- கிராம ஊராட்சி
- ஊராட்சி ஒன்றியம்
- மாவட்ட ஊராட்சி
# பெர்புரோமேட்டு

**பெர்புரோமேட்டு** *(Perbromate)* அயனி BrO<sup>−</sup><sub>4</sub>. என்ற மூலக்கூறு வாய்ப்பாடு கொண்ட ஓர் எதிர்மின் அயனியாகும். புரோமின் தனிமத்தின் ஆக்சி எதிர்மின் அயனியாகக் கருதப்படும் இது பெர்புரோமிக் அமிலத்தினுடைய இணை காரமாகவும் கருதப்படுகிறது. +7 என்ற ஆக்சிசனேற்ற நிலையை புரோமின் இதில் வெளிப்படுத்துகிறது .
இதனுடைய குளோரின் மற்றும் அயோடின் ஒத்த பெர்குளோரேட்டு, பெர் அயோடேட்டு தயாரிப்பது போல இதனை தயாரிப்பது எளிதன்று பிற்காலத்தில் புரோமேட்டுடன் செனான் டைபுளோரைடு சேர்த்து ஆக்சிசனேற்றம் செய்து பெர்புரோமேட்டு தயாரிக்கப்பட்டது . ஒருமுறை பெர்புரோமேட்டைத் தயாரித்து விட்டால் இதை புரோட்டானேற்றம் செய்து பெர்புரோமிக் அமிலத்தைத் தயாரிக்க இயலும் .
2011 ஆம் ஆண்டில் பெர்புரோமேட்டைத் தயாரிப்பதற்கான ஒரு நவீன முறை கண்டறியப்பட்டது கார சோடியம் ஐப்போ புரோமைட்டு கரைசலில் ஐப்போபுரோமைட்டுடன் புரோமேட்டு அயனிகளைச் சேர்த்து வினைபுரியச் செய்வது இம்முறையாகும் .
காரக் கரைசலிலுள்ள டைபெர் அயோடேட்டோ நிக்கலேட்டு எதிர்மின் அயனிகள் புரோமேட்டை பெர்புரோமேட்டுகளாக ஆக்சிசனேற்றமடையச் செய்கின்றன. இம்முறை மிகவும் சிக்கனமான முறையாகவும் புளோரின் கலப்பில்லாத முறையாகவும் கருதப்படுகிறது .
# தாரக் மேத்தா

**தாரக் ஜானுபாய் மேத்தா **(Taarak Janubhai Mehta)ஒரு இந்திய நகைச்சுவை எழுத்தாளரும் நாடகாசிரியரும் ஆவார். இவர் குஜராத்தி மொழியில் புகழ் பெற்ற துனியா னே உந்த சஸ்மா என்ற நாடகத்தின் ஆசிரியர் ஆவார். இவர் பல நகைச்சுவை நாடகங்களை குஜராத்தி மொழியில் மொழிபெயர்த்துள்ளார். இதன் காரணமாக குஜராத் நாடக அரங்கில் புகழ் பெற்றவர் ஆவார்.  
இவரது புகழ்பெற்ற நாடகத் தொடர் சித்ரலேகாவில் மார்ச்சு 1971 முதல் வெளிவரத் தொடங்கியது. இத்தொடர் முன்பேதுமில்லாத அளவில், சமகாலப் பிரச்சனைகளை மாற்றுக் கோணத்தில் அலசியது எனலாம்.அவர்80 புத்தகங்களை வெளியிட்டுள்ளார். இவரின் மூன்று புத்தகங்கள் குஜராத்தி செய்தித்தாளான திவ்ய பாஸ்கர் இதழில், வெளிவந்த தொடர்களாகும். மீதமுள்ளவை தாரக் மேத்தா காஊல்டாசாஸ்மாவில்இருந்துதொகுக்கப்பட்டவையாகும்.
# சாரா தோட்சன் இராபின்சன்

**சாரா தோட்சன் இராபின்சன்** *(Sarah Dodson-Robinson)* ஓர் அமெரிக்க வானியலாளர் ஆவார்.
# சாரா தோட்சன் இராபின்சன்

## இளமையும் கல்வியும்

இவர் கலிபோர்னியாவில் உள்ள இலாசு ஏஞ்சலீசில் பிறந்தார். இவர் தன்னை எப்போதும் சால்லி தோட்சன் இராபின்சன் என அழைக்கவே விரும்பினார். இவரது ஆர்வம் விண்வெளி அறிவியலில் குவிந்திருந்தது. இவர் ஏழு எட்டாம் அகவையிலேயே கோள் கழகத்தில் சேர்ந்து இதழ்களில் வெளியாகிய கோள்கள், அவற்றின் நிலாக்களின் சிறு விளம்பரப் படங்களைத் திரட்டியுள்ளார். இவர் 10-11 ஆம் அகவையில் டெக்சாசுக்கு அருகில் இருந்த ஆசுட்டினில் 18 மாதங்கள் வாழ்ந்துவந்தார். இவர் சுட்டீவன் ஆக்கிங்கின் தாக்கத்தால் முதலில் வானியலில் ஆர்வம் மீதூரப் பெற்றுள்ளார். பின்னர் முறையே பட்டப்படிப்பு, பட்டமேற் படிப்பு அறிவுரையாளர்களாகிய எல்லிகாட் ஆர்ச்சு, கிரெகு இலாபுலின் ஆக்கியோரின் தாக்கம் பெற்றுள்ளார்.  
இவர் 2002 இல் தன் அறிவியல் இளவல் பட்டத்தை உரோசெசுட்டர் தொழில்நுட்ப நிறுவனத்தில் பெற்றார். இவர் 2005 இல் தன் அறிவியல் முதுவர் பட்டத்தைச் சாந்த குரூசில் உள்ள கலிபோர்னியா பல்கலைக்கழகத்தில் பெற்றார். இவர் 2008 ஜூனில் கலிபோர்னியா பல்கலைக்கழகத்தில் முனைவர் பட்டத்தை வானிய்லிலும் வானியற்பியலிலும் பெற்றார்.
# சாரா தோட்சன் இராபின்சன்

## வாழ்க்கைப்பணி

இவர் முதன்மையாக கோள் உருவாக்கம் பற்றியும் கோள்தொல்லியல் பற்றியும் ஆய்வு மேற்கோள்கிறார். என்றாலும் இவர் முதனிலை விண்மீன் வட்டு வேதியியல், பால்வெளி வேதிப் படிமலர்ச்சி, பழுப்புக் குறுமீன்கள் போன்ற மரபான வானியல் தலைப்புகளிலும் கூட ஆய்வு செய்வதுண்டு. கோள் வளர்ச்சி சார்ந்த இயக்க, வேதிச் சூழல்களை எண்ணியல் முறையில் ஒப்புருவாக்கம் செய்தும் கோட்டபாட்டுப் பகுப்பாய்வுகளாலும் புறவெளிக்கோள்களின் உருவாக்க வரலாற்றையும் சூரியக் குடும்ப வான்பொருள்களின் உருவாக்க வரலாற்றையும் வெளிப்படுத்துகிறார். இவர் 2010 இல் “திண்மச் செறிவு ஊட்டப் பகுதிகளில் வருணனும் (யுரேனசும்) விண்மியமும் (நெப்டியூனும்) உருவாதல்: இயங்கியலும் வேதியியலும் சார்ந்து” எனும் ஆய்வுரையை *இயார்க்கசு* இதழில் வெளியிட்டார். இவருக்குத் திருமணமாகி ஒரு குழந்தையும் உள்ளது. இவர் முன்பு டெக்சாசு பல்கலைக்கழகத்திலதுதவிப் பேராசிரியராக இருந்தார். இவர் 2014 இளவேற்கால முதலாக தெலாவேர் பல்கலைக்கழகத்தில் கல்வி கற்பித்து வருகிறார்.
# சாரா தோட்சன் இராபின்சன்

## தகைமைகளும் விருதுகளும்

இவர் தன் பணிக்காகவும் ஆராய்ச்சிக்காகவும் பல தகைமைகளும் விருதுகளும் பெற்றுள்ளார்.இவர் டெக்சாசு பல்கலைக்கழகத்தில் பணியில் இருந்தபோதே பயிற்றுவிப்புச் சிறப்புத்திறன் கழகத்தில் பட்டய உறுப்பினராக தேர்வு செய்யப்பட்டார். இவர் 2013 இல்ஆமெரிக்க வானியல் கழகத்தில் இருந்து வானியலுக்கான ஆன்னி ஜம்ப் கெனான் விருதைப் பெற்றார். இவர் தேசிய அறக்கட்டளையின் வாழ்க்கைப்பணி விருதைத் தனது “ தூசு வட்டுகளில் உருவாகிய பெருங்கோள்கள்” எனும் ஆய்வுக்காகப் பெற்றார்.  
இவர் பின்வரும் தகைமைகளையும் பெற்றுள்ளார்:
- சுபிட்சர் ஆய்வுறுப்பினர், 2008 செப்டம்பர் முதல் 2009 செப்டம்பர் வரை
- கல்லூரி அறிவியலாளர் ஆய்வுநல்கைக்கான கல்வியியல் பாராட்டுகள்
- ஆய்வுநல்கை காலம் 2007 செப்டம்பர் முதல் 2008 ஜூன் வரை
- பல்கலைக்கழக சாந்தா குரூசு பயிற்றுவிப்பு ஆய்வுறுப்பினர், 2007 கோடை
- தேசிய அறிவியல் அறக்கட்டளையின் பட்ட ஆராய்ச்சி ஆய்வுநல்கை
- ஆய்வுநல்கை காலம் 2003எப்டம்பர் முதல் 2006 ஜூன் வரை
- RIT அறிவியல் கல்லூரி நிறைவு விழாத் தகைமையாளர், மே 2002
- RIT அறிவியல் கல்லூரி மீச்சிறப்பு அறிஞர் விருது, 2002
# உரோபெர்த்தா வைல்

**முனைவர் உரோபெர்த்தா அன்னி பாபி வைல்** *(Dr Roberta Anne 'Bobbie' Vaile)* (25 ஜூன் 1959 – 13 நவம்பர் 1996) ஓர் ஆத்திரேலிய வானியற்பியலாளர் ஆவார். இவர் மெக்கார்த்தரில் உள்ள மேற்கு சிட்னி பலகலைக்க்ழகத்தில் வணிகம், தொழில்நுட்பத் துறையில் முதுநிலை இயற்பியல் விரிவுரையாளராக உள்ளார். இவர் சேதி சார்ந்த போனிக்சு திட்ட்த்தில் ஈடுபட்டுள்ளார். இவர் அப்பல்கலைக்கழகத்தில் 1995 இல் ஆத்திரேலிய சேதி மையத்தை உருவாக்கிப் பெருந்தாக்கம் செலுத்தியுள்ளார். இவர் மூளைப்புற்றுடன் ஏழாண்டுகள் போராடி இறந்துவிட்டார்.  
}}
# கேட் புரூக்சு

**கேட் ஜே. புரூக்சு** *(Kate J. Brooks)* ஓர் ஆத்திரேலிய வானியலாளர் ஆவார். இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் பணிபுரிகிறார். இவர் தனது நிறுவனத்தின் பார்க்கேசு வான்காணகம், நெராபிரியில் உள்ள பவுல் வைல்டு வான்காணகம், முர்ச்சிசன் கதிர்வீச்சு வானியல் காணகம் ஆகிய மூன்று தொலைநோக்கிகளுக்கு இயக்கத் துணைத்தலைவராக உள்ளார். இவரது பெயரில் உள்ள வெளியீடுகளில் நாற்பதுக்கும் மேற்பட்டவை தொடர்ந்து மேற்கோள்களாகச் சுட்டப்படுகின்றன. இவர்பால்வெளி விண்மீன் ஆக்க வட்டாரங்களின் ஆய்வால் பெரும்பெயர் பெற்றவர் ஆவார்.  
இவர் இளம்பெண் அறிவியலாரையும் இளம் ஆராய்ச்சியாளர்களையும் ஊக்குவிக்கிறார். எனவே, இவர் வானியல் மகளிர் பிரிவின் தொடக்கநிலை முடுக்கக் குழுவின் உறுப்பினராக உள்ளார்.
# கேட் புரூக்சு

## வாழ்க்கைப்பணி

இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் அதன் இயக்கத் துணைத்தலைவராக உள்ளார்.இவர் சிட்னி பல்கலைக்கழக அறிவியல் புல இயற்பியல் பள்ளியின் தகைமைஇணையுறுப்பினராக உள்ளார்.இவர் ஆத்திரேலிய வானியல் கழகத்தின் துணைத்தலைவராக உள்ளார்.
இவர் ஆத்திரேலிய வானியல் கழகப் பாசா வெளியீட்டின் பதிப்ப்சிரியர் குழு உறுப்பினராக உள்ளார்.இவர் 2011 இல் இருந்து 2013 வரை ஆத்திரேலிய வானியல் கழக மன்றத் தலைவராக விளங்கினார்.இவர் 2011 இல் மைய அறிவியல் தொழிலக ஆராய்ச்சி நிறுவனத் தொலைநோக்கி அசுகாப்பின் செயல் அலுவலர் ஆனார்.  
2004இல் இவர் மைய அறிவியல் தொழிலக ஆராய்ச்சி நிறுவனத்தின் பவுள்டன் ஆய்வுறுப்பினர் ஆனார் 1998 இல் இருந்து 2003 வரை சிலி பல்கலைக்கழக ஐரோப்பியத் தெற்கு வான்காணகத்தில் பணிபுரிந்தார்
# ஆந்திரப் பிரதேச அரசு சின்னம்

**ஆந்திரப் பிரதேச அரசு சின்னம்** (**Emblem of Andhra Pradesh)** என்பது இந்திய மாநிலமான ஆந்திரப் பிரதேசத்தின் அரசு முத்திரை ஆகும்.
# ஆந்திரப் பிரதேச அரசு சின்னம்

## வரலாறு

1956 ஆம் ஆண்டில், ஐக்கிய ஆந்திரப் பிரதேசம் உருவான பிறகு, ஆந்திரப் பிரதேச அரசு 2,500 ஆம் ஆண்டு புத்த ஜெயந்தியின் போது அசோகச் சக்கரம் மற்றும் நான்கு சிங்கத் தலைகளுடன் அமராவதி ஸ்தூபியில் உள்ள பூர்ணகதம் ஆகியவற்றை அதன் அதிகாரப்பூர்வ சின்னமாக ஏற்றுக்கொண்டது. இந்த சின்னத்தின் மையத்தில் அலங்கரிக்கப்பட்ட வட்ட வடிவ சட்டத்திற்குள் பூர்ணகதம். அதற்கு அடுத்து ஒரு வட்டத்தில் சூரியக் கதிர்கள். அதன் கீழே வெளி வளையத்தின் மீது இந்திய தேசிய இலச்சினையான சிங்கச் சின்னம் இடம்பெற்றது. வெளிவ வட்டத்தில் உச்சியில் "ஆந்திர பிரதேச அரசு" என தெலுங்கிலும், வெளிவட்டத்தின் பக்கவாட்டுகளில் மாநிலத்தின் பெயரானது இந்தி மற்றும் ஆங்கிலத்தில் இடம்பெற்றன. வெளிவட்டத்துக்கு அடியில் தேவநகரியில் "சத்யமேவ ஜெயதே" என்ற முழக்கம் இடம்பெற்றது. ஆனால் பின்னர் இந்தச் சின்னத்தின் மையத்தில் சின்னம் பூரணகும்பமாக மாற்றப்பட்டது.
# ஆந்திரப் பிரதேச அரசு சின்னம்

## தற்போதைய வடிவமைப்பு

2014 ஆம் ஆண்டு மாநிலம் பிரிக்கப்பட்ட நான்கு ஆண்டுகளுக்குப் பிறகு, ஆந்திரப் பிரதேச அரசு 14 நவம்பர் 2018 அன்று அதன் புதிய சின்னத்தை அதிகாரப்பூர்வ பயன்பாட்டிற்காக இறுதி செய்தது. நா. சந்திரபாபு நாயுடு தலைமையிலான அரசாங்கம், அமராவதி கலைப் பள்ளி மூலம் ஈர்க்கப்பட்டு, 'தம்ம சக்கர'த்தைக் கொண்ட புதிய அரசு சின்னத்தை ஏற்றுக்கொள்வதற்கான அறிவிப்பை வெளியிட்டது. தம்ம சக்கரமானது இறகு வடிவ இலைகள் கொண்டதாக ‘திரிரத்ன’ வளையம் கொண்டு அலங்கரிக்கப்பட்டிருக்கும். வெளி வட்டத்தில் ஆந்திரப் பிரதேசத்தைக் குறிப்பிடும் எழுத்துகள் தெலுங்கு, ஆங்கிலம், சமஸ்கிருதத்தத்தில் எழுதப்பட்டிருக்கும். இந்தச் சின்னமானது 24 மி.மீ.க்கும் குறைவான உயரத்தில் இருக்கக் கூடாது என்றும் அதிகாரப்பூர்வ வெளியீடு கூறியது. புதிய சின்னத்துகாக சமர்ப்பிக்கப்பட்ட 300 சின்னங்களில் தேர்ந்தெடுக்கப்பட்ட இந்த சின்னத்தை உருவாக்கியவர் நெல்லூரைச் சேர்ந்த ஓவிய ஆசிரியர் சூரிசெட்டி ஆஞ்சினேயுலு என்பவராவார்.
# ஆந்திரப் பிரதேச அரசு சின்னம்

## அரசு பதாகை

ஆந்திரப் பிரதேச அரசு வெள்ளை நிறப் பின்புலத்தில் மாநிலத்தின் சின்னம் இடம்பெறும்.
# மொழியியல் மானிடவியல்

**மொழியியல் மானிடவியல்** (Linguistic anthropology) என்பது, எவ்வாறு மொழி சமூக வாழ்க்கையில் செல்வாக்குச் செலுத்துகிறது என்பதை அறிய விழையும் பல்துறை ஆய்வுத்துறை ஆகும். அழியும் நிலையில் உள்ள மொழிகளை ஆவணப்படுத்தும் முயற்சிகளில் இருந்து தோற்றம்பெற்ற இத்துறை மானிடவியலின் ஒரு பிரிவு ஆகும். இது கடந்த ஒரு நூற்றாண்டு காலத்துக்கும் மேலாக, மொழியமைப்பு, பயன்பாடு ஆகியவை தொடர்பான பெரும்பாலான அம்சங்களை உள்ளடக்கியதாக வளர்ச்சியடைந்துள்ளது.  
மொழியானது எவ்வாறு தொடர்பாடலை வடிவமைக்கிறது, எவ்வாறு சமூக அடையாளத்தையும் குழு உறுப்புத்தன்மையையும் உருவாக்குகிறது, எவ்வாறு பெரும்படியான பண்பாட்டு நம்பிக்கைகளையும் கருத்தியல்களையும் ஒழுங்குபடுத்துகிறது, எவ்வாறு இயற்கை மற்றும் சமூக உலகில் பொதுவான பண்பாட்டு வெளிப்பாடுகளை வளர்த்தெடுக்கிறது போன்ற விடயங்களை மொழியியல் மானிடவியல் ஆய்வு செய்கிறது.
# மொழியியல் மானிடவியல்

## வரலாற்று வளர்ச்சி

அலெசாந்திரோ துராந்தி குறிப்பிட்டபடி, இந்தத் துணைத்துறை தொடர்பில் மூன்று கருத்தாக்கங்கள் உருவாயின. முதலாவது "மானிடவியல் மொழியியல்" எனப்பட்டது. இது மொழிகளை ஆவணப்படுத்துவதில் கவனம் செலுத்தியது. இரண்டாவது, "மொழியியல் மானிடவியல்" இது மொழிப் பயன்பாடு தொடர்பிலான கோட்பாட்டு ஆய்வுகளில் ஈடுபட்டது. கடந்த மூன்று அல்லது நான்கு பத்தாண்டுகளில் வளர்ச்சிபெற்ற மூன்றாவது பிரிவு, மொழியியல் ஆய்வு முறைகளைப் பயன்படுத்தி மானிடவியலின் பிற துணைத்துறைகள் தொடர்பான விடயங்களை ஆய்வு செய்தது. இவை ஒன்றன்பின் ஒன்றாக உருவானபோதும், மூன்று கருத்தாக்கங்களுமே இன்றும் பயன்பாட்டில் உள்ளன.
# மொழியியல் மானிடவியல்

## ஆர்வப் பரப்பு

தற்கால மொழியியல் மானிடவியல், மேலே குறிப்பிடப்பட்ட மூன்று கருத்தாக்கங்கள் தொடர்பிலும் ஆய்வுகளை மேற்கொண்டு வருகிறது. சமூக அடையாளங்கள்; பரவலாகப் பகிரப்படும் கருத்தியல்கள்; தனிப்பட்டவர்களுக்கும் குழுக்களுக்கும் இடையிலான தொடர்பாடல்களில் பயன்படும் உரையாடல்களின் அமைப்பும் பயன்பாடும் போன்றவை இதற்குள் அடங்கும். மானிடவியல் பிரச்சினைகளை ஆய்வு செய்தல் ஆகிய மூன்றாவது கருத்தாக்கத்துடன் தொடர்புடைய பல விடயப்பரப்புக்கள் தற்கால மொழியியல் மானிடவியல் ஆய்வுகளுக்கான வாய்ப்புக்கள் செறிந்த பகுதியாகும்.
# மொழியியல் மானிடவியல்

## ஆர்வப் பரப்பு

### அடையாளம்

மொழியியல் மானிடவியலில் இடம்பெறும் பெருமளவு வேலைகள், சமூகபண்பாட்டு அடையாளங்கள் தொடர்பில், மொழியியல் அடிப்படையில் முன்னெடுக்கப்படும் ஆய்வுகளாக உள்ளன. மொழியியல் மானிடவியலாளரான டொன் குலிக் என்பவர் அடையாளம் தொடர்பில் பல ஆய்வுகளைச் செய்துள்ளார். எடுத்துக்காட்டாக, பல்வேறு பின்னணிகளில் செய்யப்பட்ட ஆய்வுகளில் முதலாவதான பப்புவா நியூகினியாவிலுள்ள கப்புன் என்னும் ஊரில் செய்யப்பட்ட ஆய்வைக் கொள்ளலாம். கப்புன் ஊரில் புழக்கத்தில் உள்ள இரண்டு மொழிகள் எவ்வாறு பயன்படுத்தப்படுகின்றன என்பதை அவ்வூர்ச் சிறுவர்கள் தொடர்பில் ஆய்வு செய்தார். மேற்குறித்த இரண்டு மொழிகளுள் ஒன்று அவ்வூரில் மட்டும் பேசப்படுவதும், அதனால், கப்புன் மக்களின் அடையாளத்தைச் சுட்டுவதுமான மரபுவழி மொழியான தையாப் மொழி, மற்றது பப்புவா நியூகினியாவின் உத்தியோக மொழியான தொக் பிசின் மொழி. தையாப் மொழியைப் பேசுவது உள்ளூர்த்தன்மையைக் காட்டுவது மட்டுமல்லாமல், "பிற்பட்ட" தன்மையையும், அதேவேளை தனிப்பட்ட சுதந்திரத்தை வெளிப்படுத்துவதை அடிப்படையாகக்கொண்ட ஒரு அடையாளத்தையும் காட்டுகிறது. தொக் பிசின் மொழியைப் பேசுவது, நவீனமான, கிறித்தவ (கத்தோலிக்கம்) அடையாளத்தைக் கொடுக்கிறது. இவ்வடையாளம் தனிப்பட்ட சுதந்திரத்தை அடிப்படையாகக் கொள்ளாமல், மன உறுதியுடனும் ஒத்துழைப்புக்கான திறமையுடனும் தொடர்புள்ள அடையாளமாக உள்ளது.
# மொழியியல் மானிடவியல்

## ஆர்வப் பரப்பு

### சமூகமயமாக்கம்

தொடர்ச்சியாக நடத்தப்பட்ட ஆய்வுகளில் மொழியியல் மானிடவியலாளர்களான எலினர் ஓக்சும், பாம்பி சியெஃபெலினும் மானிடவியல் விடயமான சமூகமயமாக்கம் பற்றி,
மொழியியல் முறைகளையும், பிற இனவரைவியல் முறைகளையும் பயன்படுத்தி ஆராய்ந்தனர். சமூகமயமாக்கம் என்பது, குழந்தைகளும், சிறுவர்களும், அந்நியரும் சமூகத்தின் உறுப்பினராவதற்கும், அச்சமூகத்தின் பண்பாட்டில் பங்குபெறுவதற்குக் கற்றுக்கொள்வதற்குமான வழிமுறையாகும். பண்பாட்டுமயமாக்கமும், சமூகமயமாக்கமும், மொழியைப் பழகும் வழிமுறைக்குப் புறம்பாக இடம்பெறுவதில்லை என அவர்கள் கண்டுபிடித்தனர். சிறுவர்கள் மொழியையும், பண்பாட்டையும்
ஒரு ஒருங்கிணைந்த வழிமுறையூடாகவே கற்றுக்கொள்கின்றனர்.
# மக்னீசியம் கார்பனேட்டு

**மக்னீசியம் கார்பனேட்டு***(Magnesium carbonate)* என்பது MgCO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியா ஆல்பா என்பது இச்சேர்மத்தின் பண்டைய பெயர் ஆகும். வெண்மை நிறத்தில் திண்ம நிலையில் இது காணப்படுகிறது. மக்னீசியம் கார்பனேட்டின் அடிப்படை கார்பனேட்டு வடிவங்களும் நீரேற்று வடிவங்களும் பல்வேறு கனிமங்களாகக் காணப்படுகின்றன.
# மக்னீசியம் கார்பனேட்டு

## வடிவங்கள்

மக்னீசியம் கார்பனேட்டின் பொதுவான வடிவம் மாக்னசைட்டு (MgCO3) எனப்படும் நீரிலி உப்பு வடிவமாகும். இருநீரேற்று, முந்நீரேற்று, ஐந்நீரேற்று வடிவ கார்பனேட்டு வடிவங்களும் காணப்படுகின்றன. இருநீரேற்று வடிவம் பேரிங்டோனைட்டு (MgCO3•2 H2O) என்றும் முந்நீரேற்று வடிவம் நெசுகியுவோனைட்டு (MgCO3•3 H2O) என்றும் ஐந்நீரேற்று வடிவம் லான்சுபோர்டைட்டு (MgCO3•5 H2O) என்றும் அழைக்கப்படுகின்றன.
# மக்னீசியம் கார்பனேட்டு

## தயாரிப்பு

மாக்னசைட்டு கனிமத்தை சுரங்கங்களிலிருந்து தோண்டி எடுப்பதன் மூலம் பொதுவாக மக்னீசியம் கார்பனேட்டு கிடைக்கிறது.
கரையக்கூடிய ஏதாவதொரு மக்னீசியம் உப்பை சோடியம் பைகார்பனேட்டுடன் வினைபுரியச் செய்து ஆய்வகங்களில் மக்னீசியம் கார்பனேட்டு தயாரிக்கப்படுகிறது.:  
MgCl2 <small>(நீரிய)</small> + 2NaHCO3 <small>(நீரிய)</small> → MgCO3 <small>(திண்மம்)</small> + 2NaCl <small>(நீரிய)</small> + H2O <small>(நீர்மம்)</small> + CO2 <small>(வாயு)</small>  
ஒருவேளை மக்னீசியம் குளோரைடு அல்லது மக்னீசியம் சல்பேட்டு உப்பு நீரிய சோடியம் கார்பனேட்டுடன் சேர்க்கப்பட்டு சூடுபடுத்தப்பட்டால் அடிப்படை மக்னீசியம் கார்பனேட்டின் வீழ்படிவு , ஒரு மக்னீசியம் கார்பனேட்டு நீரேற்று அணைவு, மக்னீசியம் ஐதராக்சைடு போன்றவை உருவாகின்றன:  
5MgCl2 <small>(நீரிய)</small> + 5Na2CO3 <small>(நீரிய)</small> + 5H2O <small>(நீர்மம்)</small> → Mg(OH)2•3MgCO3•3H2O (<small>திண்மம்</small>) + Mg(HCO3)2 (<small>நீரிய</small>) + 10NaCl(<small>நீரிய</small>)  
அதிகத் தூய்மையுடன் தயாரிக்கப்படும் தொழிற்சாலை மக்னீசியம் கார்பனேட்டுகள் மக்னீசியம் பைகார்பனேட்டை உபயோகித்து தயாரிக்கப்படுகின்றன. மக்னீசியம் ஐதராக்சைடு, கார்பனீராக்சைடு கலந்த நீர்மக்குழம்பை உயர் அழுத்தம் மற்றும் மிதமான வெப்பத்தில் வினைபுரியச் செய்து இம்முறையில் மக்னீசியம் கார்பனேட்டு தயாரிக்கப்படுகிறது . பைகார்பனேட்டு வெற்றிடத்தில் உலர்த்தப்பட்டு மக்னீசியம் கார்பனேட்டு பெறப்படுகிறது. கார்பனீராக்சைடும் நீர் மூலக்கூறும் வெளியேறுகின்றன.  
Mg(OH)2 + 2 CO2 → Mg(HCO3)2
Mg(HCO3)2 → MgCO3 + CO2 + H2O
# மக்னீசியம் கார்பனேட்டு

## வினைகள்

### அமிலங்களுடன்

தொகுதி இரண்டில் உள்ள பல உலோகக் கார்பனேட்டுகள் போலவே மக்னீசியம் கார்பனேட்டும் நீர்த்த அமிலங்களுடன் வினைபுரிந்து கார்பனீராக்சைடையும் நீரையும் வெளிவிடுகின்றன.  
:MgCO<sub>3</sub> + 2 HCl → MgCl<sub>2</sub> + CO<sub>2</sub> + H<sub>2</sub>O
:MgCO<sub>3</sub> + H<sub>2</sub>SO<sub>4</sub> → MgSO<sub>4</sub> + CO<sub>2</sub> + H<sub>2</sub>O
# மக்னீசியம் கார்பனேட்டு

## வினைகள்

### சிதைவு

உயர் வெப்பநிலைகளில் MgCO3 சேர்மம் மக்னீசியம் ஆக்சைடாகவும் கார்பனீராக்சைடாகவும் சிதைவடைகிறது. மக்னீசியம் ஆக்சைடு தயாரிப்பில் இது ஒரு முக்கியமான செயல்முறையாகக் கருதப்படுகிறது.  
இருப்பினும், இந்த ஆக்சைடின் நீற்றுதல் பொதுவாக 900 பாகை செல்சியசு வெப்பநிலையிலும் முடியாது எனக் கருதப்படுகிறது. விடுவிக்கப்பட கார்பனீராக்சைடு மீண்டும் ஈர்க்கப்படுவது இதற்கான காரணமாகும்.  
மேலும், சிதைவடையும் போது நீரேற்றுகள் வெவ்வேறு வெப்பநிலையில் நீர் மூலக்கூறுகளை இழக்கின்றன என்பது கவனிக்கத்தக்கதாகும். உதாரணமாக, Mg(HCO3)(OH)•2(H2O) என்ற மூலக்கூற்று வாய்ப்பாட்டில் எழுதப்படும் முந்நீரேற்றின் 157 பாகை செல்சியசு வெப்பநிலை மற்றும் 179 பாகை செல்சியசு வெப்பநிலைகளில் நீர்நீக்க சமன்பாடுகள் இங்கு தரப்படுகின்றன :  
:Mg(HCO<sub>3</sub>)(OH)•2(H<sub>2</sub>O) → Mg(HCO<sub>3</sub>)(OH)•(H<sub>2</sub>O) + H<sub>2</sub>O at 157&nbsp;°C  
:Mg(HCO<sub>3</sub>)(OH)•(H<sub>2</sub>O) → Mg(HCO<sub>3</sub>)(OH) + H<sub>2</sub>O at 179&nbsp;°C.
# மக்னீசியம் கார்பனேட்டு

## பயன்கள்

- நீற்றுதல் அல்லது கால்சினேற்ற முறையில் மக்னீசியம் ஆக்சைடு தயாரிப்பது மக்னீசியம் கார்பனேட்டின் முக்கியமான பயனாகும்.
- மாக்னசைட்டும் டோலமைட்டும் அனல்தாங்கு தீச்செங்கற்கள் தயாரிப்பில் பயன்படுகின்றன. *மலையேறுதல், எடை தூக்குதல் போன்ற விளையாட்டுகளில் பங்கேற்கும் விளையாட்டு வீரர்கள் தங்கள் உள்ளங்கைகளில் வழுக்காமல் இருக்கப் பயன்படுத்தும் தூளில் மக்னீசியம் கார்பனேட்டு பயன்படுத்தப்படுகிறது.
- உணவுக் கூட்டு பொருள்களில் இதைச் சேர்க்கிறார்கள். அதிக அடர்த்தியுடன் சேர்க்கப்பட்டால் இதுவொரு மளமிளக்கியாகச் செயல்படுகிறது என்பது மட்டுமே இதன் பக்க விளைவாகும் .
- தோற்பாவைக் கலையிலும் மக்னீசியம் கார்பனேட்டு வெளுக்கும் செயலுக்காகப் பயன்படுத்தப்படுகிறது. இதற்காக இதனுடன் ஐதரசன் பெராக்சைடை சேர்த்து பசையை உருவாக்குகிறார்கள்.
- திரையிடும் வெண் திரைகளில் பூச்சாக மக்னீசியம் கார்பனேட்டைப் பூசுகிறார்கள் .
# மக்னீசியம் கார்பனேட்டு

## பாதுகாப்பு

மக்னீசியம் கார்பனேட்டு நச்சுத்தன்மை வாய்ந்த ஒரு வேதிப்பொருள் அல்ல.
# அமுர் வல்லூறு

**அமுர் வல்லூறு** (ஆங்கிலப் பெயர்: **Amur falcon**, உயிரியல் பெயர்: ***Falco amurensis***) என்பது வல்லூறு குடும்பத்தைச் சேர்ந்த சிறிய கொன்றுண்ணிப் பறவை ஆகும். இது தென்கிழக்குச் சைபீரியா மற்றும் வடக்கு சீனாவில் பெருகுகின்றன. பின்னர் பெரும் மந்தைகளாக இந்தியா மற்றும் அரேபியக் கடலைத் தாண்டி தெற்கு ஆப்பிரிக்காவில் குளிர்காலத்தைக் கழிக்கின்றன. இது இதற்கு முன்னர் சிவப்புப் பாத வல்லூறின் (*Falco vespertinus*) ஒரு துணையினமாகக் கருதப்பட்டது. கிழக்கு சிவப்புப் பாத வல்லூறு என அழைக்கப்பட்டது. ஆண் அடர் சாம்பல் நிறத்திலும், தொடைகள் மற்றும் அடிவால் பகுதிகள் சிவந்த பழுப்பு நிறத்திலும், கண் வளையம்,அலகுப்பூ மற்றும் பாதங்கள் சிவந்த ஆரஞ்சு நிறத்திலும் காணப்படும். பெண்களின் மேல்புறம் மங்கிய நிறத்திலும், வெள்ளை அடிப்பகுதியில் அடர்ந்த செதில் போன்ற அடையாளங்களுடனும், கண் வளையம், அலகுப்பூ மற்றும் பாதங்கள் ஆரஞ்சு நிறத்திலும் காணப்படும். தொடைகள் மற்றும் அடிவால் பகுதிகள் சிறிதளவே வெளிர் சிவப்பு நிறத்தில் காணப்படும். இவை கரையான்கள் போன்ற பூச்சிகளை உண்கின்றன. கடலுக்கு மேல் இடம்பெயரும்போது, இவை இடம்பெயரும் தட்டான்களை உண்பதாகக் கருதப்படுகிறது. இவை தமிழகத்தில் இராஜபாளையத்திலும் பார்க்கப்பட்டுள்ளன.
# கர்நாடக அரசு சின்னம்

**கர்நாடக அரசு இலச்சினை** (*Emblem of Karnataka*) என்பது இந்திய மாநிலமான கர்நாடகத்தின் அரசு சின்னமாகும். இந்தச் சின்னம் மைசூர் இராச்சியத்தின் சின்னத்தை அடிப்படையாகக் கொண்டது. இந்த சின்னம் கர்நாடக அரசின் அனைத்து அதிகாரபூர்வ கடிதங்களிலும் இடம்பெற்றுள்ளது. சின்னத்தின் மையத்தில் சிவப்பு நிறக் கேடயமும் அதில் வெள்ளை நிற கண்டபெருடா என்னும் இருதலைப்புல்லியும் (இருதலைப் பறவை) உள்ளது. இந்தக் கேடயத்தின் மேலே அசோகத் தூபியின் சிங்கமும் (இது இந்திய அரசு சின்னமாக) உள்ளது. அதன் பீடத்தில் நீல நிறத்தில் தர்மசக்கரமும், சக்கரத்தின் இருபுறங்களிலும் குதிரை, காளை ஆகியவையும் இடம்பெற்றுள்ளன. கேடயத்தின் மீது கால்வைத்தபடி மஞ்சள் நிறத்தில் சிவப்பு பிடரியுடன் இரு பக்கங்களிலும் சிங்க உடலும் யானையின் துதிக்கையும் உடைய யாளிகள் (இது சிங்கத்தையும் யானையையும் விட மிகவும் வலிமையானது என தொன்மங்களில் கூறப்பட்டுள்ளது.) பச்சை இலைமீது நிற்பதுபோல் உள்ளன. இதன் கீழே தேவநாகரியில், "सत्यमेव जयते" (சத்யமேவ ஜெயதே), என்ற சமசுகிருத வாக்கியம் இடம்பெற்றுள்ளது.
# கிரெசோலின்

**கிரெசோலின்** *(Cresolene)* என்பது நிலக்கரித் தாரிலிருந்து தயாரிக்கப்படும் ஒரு கிருமி நீக்கியாகும். கார மணமுடன் அடர்நிற நீர்மமாக இது தயாரிக்கப்படுகிறது. 19 ஆம் நூற்றாண்டின் பிற்பகுதியிலும் இருபதாம் நூற்றாண்டுத் தொடக்கத்திலும் பல்வேறு வலிகளை நீக்கவும் தட்டம்மைக்கான சிகிச்சையிலும் இதைப் பயன்படுத்தினார்கள் . புகையில்லாமல் சூடுபடுத்த உதவும் வேப்போ கிரெசோலின் விளக்குகள் சிறப்பாகத் தயாரிக்கப்படுகின்றன .
# கோவா அரசு சின்னம்

**கோவா அரசு சின்னம்** (**Emblem of Goa**) என்பது இந்திய மாநிலமான கோவாவின் அதிகாரப்பூர்வ சின்னமாகும். இந்த சின்னத்தின் மையத்தில் "விருக்ஷ தீபம்" எனப்படும், ஒரு அகல் விளக்கு உள்ளது. விளக்கானது அறிவொளியை விளக்குவதாக உள்ளது. அதைச்சுற்றி தென்னை ஓலைகள் அழகான வடிவமைப்பில் உள்ளது. இந்த தென்னை ஓலைகள் கோவாவின் அருமையையும், அழகான அம்சங்களைக் காட்டுவதாக உள்ளது. இந்த அம்சங்களின் மேலே தேவநாகரியில்: सर्वे भद्राणि पश्यन्तु मा कश्चिद् दुःखमाप्नुयात्; என்ற சொற்றொடர் உள்ளது இதன் பொருள் "அனைவருக்கும் நன்மை கிடைக்கட்டும், யாரும் வேதனையை அனுபவிக்கக்கூடாது" என்பதாகும். இந்த வரிகளுக்கு மேலே இந்திய தேசிய சின்னமான சாரணாத் தூண் சிங்கம் அமைந்துள்ளது. இவற்றுக்கு அடியில் இவற்றை பாதுகாப்பது போன்ற இரு கைகள் அமைந்துள்ளன.
# கோவா அரசு சின்னம்

## காலனித்துவ கால சின்னங்கள்

கோவா போர்த்துக்கல்லின் பகுதியாக 1510 முதல் 1961 வரை இருந்தது. பின்னர் இந்தியாவுடன் இணைக்கப்பட்டது.
# கேரள அரசு சின்னம்

**கேரள அரசு சின்னம்** (**State emblem of Kerala** ) என்பது கேரள அரசு பயன்படுத்தும் சின்னமாகும். இதில் இரண்டு யானைகள் தேசிய மற்றும் மாநில இலட்சினைகளை காப்பதுபோல் உள்ளன.
# கேரள அரசு சின்னம்

## விளக்கம்

கேரள அரசு சின்னமானது திருவாங்கூர் இராச்சிய அரசு சின்னத்தில் இருந்து வந்ததாகும். இந்த அரச சின்னமானது , இரண்டு யானைகள் ஸ்ரீ பத்மநாபனின் சங்கை காப்பது போல அடையாளப்படுத்துகிறது. அந்த சங்குக்கு மேலே இந்திய தேசிய சின்னமாகிய சாரநாத் சிங்கம் காணப்படுகிறது. இது இந்தியாவின் பெரும்பாலான மாநிலச் சின்னங்களில் பொதுவாக காணப்படுவதாகும். சின்னத்தின் அடிப்பகுதியில் பிரகதாரண்யக உபநிடதத்தில் உள்ள சமசுகிருத வாக்கியம் தேவநாகரியில் உள்ளது. இதன் பொருள் "May light spell away darkness". தற்போதைய கேரள சின்னமானது கம்யூனிஸ்ட் ஆட்சியை இந்திய நடுவண் அரசு அகற்றியபின் 1960 இல் பதவிக்கு வந்த பட்டம் தாணு பிள்ளையின் அரசால் ஏற்றுக்கொள்ளப்பட்ட சின்னமாகும்.
# உத்ராகண்டு அரசு சின்னம்

**உத்ராகண்டு அரசு சின்னம்** என்பது இந்திய மாநிலமான உத்ராகண்டு மாநில அரசின் அதிகாரப்பூர்வ சின்னமாகும். இந்த மாநிலம் 2000 நவம்பர் 9 அன்று பிதியதாக உருவாக்கப்பட்டதாகும்.
# உத்ராகண்டு அரசு சின்னம்

## விளக்கம்

உத்தரகண்ட மாநில சின்னமானது வைரவடிவில் நீல நிற ஓரங்களைக் கொண்டுள்ளது. ஒயிலான மலைச் சிகரங்கள் இமயமலையின் அழகிய மலைச் சிகரங்களைக் குறிப்பிடுகின்றன. நான்கு நீரோடைகள் இடமிருந்து வலமாக பாய்வதுபோல் கோடுகள் அமைந்துள்ளன. சின்னத்தின் உச்சியில் இந்திய தேசிய சின்னமான, சாரனாத் சிங்கத் தலை சிவப்புப் பின்னணியில் அமைக்கப்பட்டுள்ளது. அதன் கீழே தேவநாகரி எழுத்தில், "सत्यमेव जयते" சத்யமேவ ஜெயதே என்ற வாசகம் இடம்பெற்றுள்ளது. சின்னத்தின் கீழே இந்தியில் உத்திரகண்ட மாநிலத்தைக் குறிப்பிடும் வாசகம் "उत्तराखण्ड राज्य" என்று உள்ளது.
# பலபடிநீக்கம்

**பலபடிநீக்கம்** *(Depolymerisation)* என்பது ஒரு பலபடியை ஓர் ஒற்றைப் படியாக அல்லது ஒற்றைப்படிகளின் கலவையாக மாற்றுகின்ற செயல்முறையாகும் . இதை பல்லுறுப்பு நீக்கம் என்றும் அழைப்பர். அனைத்து பலபடிகளும் அதிக வெப்பநிலையில் சிதைவடைகின்றன. இச்செயல்முறை பலபடியின் எண்ட்ரோப்பி அல்லது அகவெப்பம் அதிகரிப்பதனால் நிகழ்கிறது.
# பலபடிநீக்கம்

## உச்சவரம்பு வெப்பநிலை

பலபடிகளின் பலபடிநீக்கத் தன்மையை அவற்றின் உச்சவரம்பு வெப்பநிலை குறித்துக் காட்டுகிறது. இந்த வெப்பநிலையில், பலபடியாதலின் என்தால்பியானது ஒரு பெரிய மூலக்கூறை ஒற்றைப்படியாக மாற்றுவதன் மூலம் பெறப்பட்ட என்ட்ரோபியைப் பொருத்தது ஆகும். இந்த உச்சவரம்பு வெப்பநிலைக்கு மேல் பலபடிநீக்க வீதமானது பலபடியாதல் வீதத்தைவிட அதிகமாக உள்ளது. இது கொடுக்கப்பட்ட பலபடி உருவாதலை தடுக்கிறது.  
**பொதுவான கரிமப் பலபடிகளின் உச்சவரம்பு வெப்பநிலை**  
| பலபடி | உச்சவரம்பு வெப்பநிலை (°செ) | ஒற்றைப்படி |  |
| --- | --- | --- | --- |
| பாலியெத்திலீன் | 610 | CH<sub>2</sub>=CH<sub>2</sub> |  |
| பாலி ஐசோபியூட்டைலீன் | 175 | CH<sub>2</sub>=CMe<sub>2</sub> |  |
| பாலி ஐசோபிரீன் (இயற்கை ரப்பர்) | 466 | CH<sub>2</sub>=C(Me)CH=CH<sub>2</sub> |  |
| பாலிமெத்தில்மெத்தாகிரைலேட்டு | 198 | CH<sub>2</sub>=C(Me)CO<sub>2</sub>Me |  |
| பாலிசிடைரீன் | 395 | PhCH=CH<sub>2</sub> |  |
| பாலிடெட்ராபுளோரோயெத்திலீன் | 1100 | CF<sub>2</sub>=CF<sub>2</sub> | }. |
# பலபடிநீக்கம்

## பயன்பாடுகள்

பலபடிநீக்கம் என்பது ஒரு பொதுவான செயல்முறையாகும். உணவு செரிமானம் ஆதல் கூட பெரிய மூலக்கூறுகளைச் சிதைத்து சிறிய புரத மூலக்கூறுகளாக மாற்றும் ஒரு பலபடிநீக்கச் செயல்முறையே ஆகும். இது பலபடி மறுசுழற்சியுடன் பொருத்தமானதாக உள்ளது. சிலவேளைகளில் பலபடிநீக்கம் மிகச்சரியாக நிகழ்ந்து தெளிவான ஒற்றைப் படிகள் மீளக் கிடைக்கின்றன. பாலியெத்திலீன் போன்ற மற்ற பலபடிகளின் பலபடிநீக்க வினையில் ஒற்றைப் படிகளின் கலவை கிடைக்கின்றது.  
உயிரினத் தொகுதியிலிருந்து வேதிப்பொருள்கள் மற்றும் எரிபொருள்கள் உற்பத்தியுடனும் பலபடிநீக்கம் தொடர்பு கொண்டுள்ளது. இந்நிகழ்வில் வினைப்பொருள்கள் பொதுவாக தேவைப்படுகின்றன. தண்ணீரின் செயல்பாட்டினால் செல்லுலோசு நீராற்பகுப்பிற்கு உட்பட்டு குளுக்கோசு உருவாதல் ஓர் எளிய செயல்முறையாகும். பொதுவாக இந்தச் செயல்முறைக்கு ஓர் அமிலம் வினையூக்கியாகத் தேவைப்படுகிறது.  
:H(C<sub>6</sub>H<sub>10</sub>O<sub>5</sub>)<sub>n</sub>OH + (n - 1) H<sub>2</sub>O → n C<sub>6</sub>H<sub>12</sub>O<sub>6</sub>
# தையாப் மொழி

**தையாப் மொழி** பப்புவா நியூகினியாவின் கிழக்கு செப்பிக் மாகாணத்தில் ஏறத்தாழ நூறு பேர் மட்டுமே பேசுகின்ற அருகிவரும் ஒரு தனி மொழி ஆகும். கப்புன் என்னும் ஊரில் மட்டும் பேசப்படுவதால் இது **கப்புன் மொழி** எனவும் அழைக்கப்படுகிறது. இதைப் பேசுவோர் இம்மொழியை விட்டுப் படிப்படியாகத் தேசிய மொழியும், நாட்டில் பரவலாகப் பேசப்படுவதுமான தொக் பிசின் மொழிக்கு மாறிவருகின்றனர்.  
இம்மொழி பற்றி முதலில் அறிந்துகொண்ட ஐரோப்பியர், செருமன் நாட்டைச் சேர்ந்த ஒரு மதப்பிரசாரகர். இவர் 1938 இம்மொழி பற்றி அறிந்தார். இப்பகுதி அணுகுவதற்கு இயாலாது இருந்ததால், 1970கள் வரை இம்மொழியை யாரும் ஆய்வு செய்யவில்லை. டொனால்ட் லேக்கொக் (1973) என்பவர் தையப் மொழியை அவர் உருவாக்கிய செப்பிக் ராமு மொழிக் குடும்பத்தில் சேர்த்திருந்தார். ஆனால், இம்மொழியின் சொற்கோவையும், அமைப்பும் குறித்த குடும்ப மொழிகளிலிருந்தும் வேறுபட்டவை. ரொஸ் (2005) என்பவர் இம்மொழி நியூகினியாவில் பேசப்படும் எந்த மொழியுடனாவது தொடர்புள்ளது என்பதற்குச் சான்றுகள் இல்லை என்கிறார். இன்று தையாப் மொழி பேசப்படும் இடம் 6000 ஆண்டுகளுக்கு முன்னர் கடற்கரைக்கு அப்பால் இருந்த தனித் தீவுடன் பொருந்துவது, இம்மொழி ஒரு தனி மொழி என்ற கருத்துக்கு இணக்கமாக உள்ளது.
# வார்ப்புரு:Infobox language/language family color table

| Caucasian (areal) | Altaic (areal) | Paleosiberian (areal) |
| --- | --- | --- |
| Papuan (areal) | Australian (areal) |  |
| Na-Dené (and Dené–Yeniseian) | American (areal) |  |
| // | <font></font> | } |
<noinclude>
</noinclude>
# சாகாகுச்சி சோதனை

**சாகாகுச்சி சோதனை** *(Sakaguchi test)* என்பது புரதங்களில் ஆர்கினின் என்ற ஆல்ஃபா- அமினோ அமிலம் இருப்பதைக் கண்டறிய உதவும் ஓரு வேதியியல் சோதனை ஆகும். சப்பானிய உணவு விஞ்ஞானியும் கரிம வேதியியலாளருமான சோயோ சாகாகுச்சி (1900-1995) என்பவர் 1925 ஆம் ஆண்டில் இந்த சோதனையைக் குறித்து விவரித்தார் . எனவே இச்சோதனை சாகாகுச்சி சோதனை என அழைக்கப்படுகிறது. சாகாகுச்சி வினைப்பொருள் 1-நாப்தால் மற்றும் ஒரு சொட்டு சோடியம் ஐப்போபுரோமைட்டு சேர்ந்தது சாகாகுச்சி வினைப்பொருள் ஆகும். ஆர்கினினில் உள்ள குவானிடின் தொகுதி சாகாகுச்சி வினைப்பொருளுடன் வினைபுரிந்து சிவப்பு நிற அணைவாக உருவாகிறது .
# பூமத்திய ரேகை கோணமானி

கோணமானி]]  
**பூமத்திய ரேகை கோணமானி** (*Equatorial Sextant*), என்பது உயரத்தை அளக்கும் கருவியாகும். இது வில்லியம் ஆசுடின் பர்ட்டால் (William Austin Burt) உருவாக்கப்பட்டது.
அவர் நவம்பர் 4, 1856 ல் அமெரிக்க நாட்டில் தனது கருவிக்கான காப்புரிமை (காப்புரிமைச் சான்றிதழ் எண்: 16,002) பெற்றார்.
இந்தக் கோணமானி, கடலில் கப்பலின் இடத்தை துல்லியமாக கண்டறிய உதவுகிறது.  
பர்ட், தான் உருவாக்கிய சூரிய திசைமானியின் செயல்பாடுகளைப் பயன்படுத்தி கடற்பயணத்தை எளிதாக்கும் இக் கருவியை வடிவமைத்தார்.
# பூமத்திய ரேகை கோணமானி

## வரலாறு

பர்ட், 1851 ஆம் வருடம் ஒரு நாளில், ஐரோப்பாவிலிருந்து அமெரிக்காவிலுள்ள பிலடெல்பியாவிற்கு மெதுவாகச் செல்லும் கப்பலில் திரும்பிக் கொண்டிருந்தார். தனது நீண்ட பயணத்தின் போது, கடலை கூர்ந்து கவனித்து பல குறிப்புகளை எழுதிய படி பயணித்தார். தனது சூரிய திசைகாட்டியை, மாலுமிகள் கடற் பயணத்திற்கு எவ்வாறு பயன்படுத்த இயலும் என ஆராயத் தொடங்கினார். தனது ஆறு வார கால பயணத்தில், மாலுமிகள் பயன்படுத்திய திசைகாட்டிகள், பல முறை தவறாக திசை காட்டியதைக் கண்கூடாக கண்டறிந்தார். அதனாலேயே தனது பயணம் தாமதமானதை உணர்ந்தார். தனது சூரிய திசைகாட்டியில் சில மாற்றங்களைச் செய்து, அது கடற் பயணத்திற்கு சரியான திசையை காட்டிடும்படி வடிவமைத்தார். தனது வடிவமைப்பிற்கு பல பெயர்களை மாற்றி மாற்றி வைத்து, இறுதியாக பூமத்திய ரேகை கோணமானி என்ற பெயரை வழங்கினார். மற்ற திசைகாட்டிகள் கப்பலில் இருந்த அதிகப்படியான இரும்பினால் திசையை சரியாகக் காட்டவில்லை.  
1856 ஆம் ஆண்டு, தனது கண்டுபிடிப்பை அமெரிக்க கப்பற்படை மற்றும் கடலோர காவற்படை ஆகியவற்றிற்கு அனுப்பினார். அவர்கள், பர்ட்டின் கண்டுபிடிப்பை ஏற்று கொண்டனர். 1856 ஆம் ஆண்டு நவம்பர் 15 ஆம் நாளில் அவரின் கண்டுபிடிப்பிற்கு காப்புரிமை பெற்றார்.
# பூமத்திய ரேகை கோணமானி

## விளக்கம்

பர்ட்டின் கருவி, திசைக்கோணம், உயரம், காந்தவிலக்கம் (declination) ஆகியவற்றை கண்டறிய உதவுகிறது. இக்கருவியில் இரண்டு முதன்மையான வளையங்கள் உள்ளன. உள் அட்சக்கோடு வளையம் வெளி தீர்க்க ரேகை வளையத்துடன் 90 டிகிரி கோணத்தில் அமைந்திருக்கும். திசைக்கோண வளையம் தீர்க்க ரேகை வளையத்துடன் இணைக்கப்பட்டிருக்கும். இவை கப்பல் எவ்வாறு திரும்பினாலும் காந்த ஊசி (magnetic compass) சரியான திசையை மட்டும் சரியாகக் காட்டும்படி வடிவமைக்கப்பட்டுள்ளது.  
இவரது கண்டுபிடிப்பு, கடற்பயணத்தின் போது ஏற்படும் பல இடர்ப்பாடுகளைக் களைய உதவியது. உயரம், நேரக்கோணம் (hour angle), திசைக்கோணம்
ஆகியவற்றை கண்டறியும் அமைப்பு, இக் கருவியிலே உள்ளது. இவற்றால் கப்பலின் திசை துல்லியமாக அளவிடப்பட்டது. கடற் காலமானியுடன் இவற்றை பயன்படுத்தி திசை கண்டறியப்பட்டது.
# தெலங்காணா அரசு சின்னம்

**தெலங்காணா அரசு சின்னம்** ( **Emblem of Telangana** ) என்பது தென்னிந்தியா மாநிலமான தெலங்காணா அரசின் சின்னமாகும். இந்தச் சின்னத்தின் நடுவில் பச்சை நிறத்தில் காக்கத்திய தோரண வாயிலும், அதனுள் சார்மினாரும் உள்ளன.
# தெலங்காணா அரசு சின்னம்

## வரலாறு

இந்தச் சின்னம் ஓவியர் லக்ஷ்மன் ஏலே என்பவரால் வடிவமைக்கப்பட்டது. கல்வகுன்ட்ல சந்திரசேகர் ராவ் தலைமையில் புதிதாக அமைக்கப்பட்ட அரசாங்கத்தால் 2014 சூன் 2-இல் இது ஏற்றுக்கொள்ளப்பட்டது. அவர் பதவியேற்றதும் கையெழுத்திட்ட முதல் கோப்பு இந்த சின்னம் குறித்த கோப்பு ஆகும். முதலில் சார்மினார் சேர்க்கப்படவில்லை, ஆனால் அசதுத்தீன் ஒவைசி, (ஐதராபாத் நாடாளுமன்ற உறுப்பினர் மற்றும் AIMIM தலைவர்) ஆலோசனைக்குப்பின், அது ஏற்றுக்கொள்ளப்பட்டது.
# தெலங்காணா அரசு சின்னம்

## சின்னம்

இதில் காக்கத்திய தோரண வாயில், சார்மினார், சாரனாத் சிங்கம் ஆகியவை உள்ளன. சிங்க உருவத்தின் கீழே சமசுகிருதத்தில் சத்யமேவ ஜெயதே என்ற வாசகம் உள்ளது. இவற்றைச் சுற்றியுள்ள வட்டத்தில் ஆங்கிலத்தில் "Government of Telangana" என்றும், "தெலங்காணா சர்கார்" என்று உருது மொழியிலும் "தெலங்காணா பிரபுத்துவம்" என தெலுங்கிலும் எழுதப்பட்டுள்ளன.
# தனி மொழி

**தனி மொழி** (language isolate) என்பது, பிற மொழிகளுடன் விளக்கிக் காட்டக்கூடிய இனத்தொடர்பு எதுவும் அற்ற ஒரு இயற்கை மொழியைக் குறிக்கும். அதாவது, தனி மொழிகள், வேறு மொழிகளுடன் பொது மூதாதையைக் கொண்டிராதவை. தனி மொழிகள் என்பவை உண்மையில் ஒரு மொழியை மட்டும் கொண்டுள்ள மொழிக் குடும்பங்களாகும். பொதுவாக எடுத்துக்காட்டப்படும் தனி மொழிகளுள் அயினு, பாஸ்க், கொரிய மொழி, சுமேரியம், ஈலமைட்டு போன்றவை உள்ளடங்கும். எனினும், சிறுபான்மை மொழியியலாளர்கள் மேற்காட்டிய மொழிகளுக்கு வேறு மொழிகளுடன் இனத்தொடர்புகள் இருப்பதாகக் கருதுகின்றனர்.  
சில மூலங்கள், தனி மொழி என்பதை பெரிய மொழிக் குடும்பம் ஒன்றின் ஒரேயொரு மொழியைக் கொண்ட கிளை ஒன்றைக் குறிப்பிடுகின்றன. எடுத்துக்காட்டாக, அல்பேனியம், ஆர்மேனியம், கிரேக்கம் ஆகிய மொழிகள் இந்திய-ஐரோப்பியத் தனி மொழிகள் எனப் பொதுவாக அழைக்கப்படுகின்றன.
# வேலைக்காரி அந்துப்பூச்சி

***வேலைக்காரி அந்துப்பூச்சி (Amata passalis***) என்பது விட்டில்பூச்சி இன, எபெபீட குடும்பத்தைச் சேர்ந்த ஒரு பூச்சி ஆகும். இது இலங்கை, இந்தியா ஆகிய இடங்களில் காணப்படுகிறது.
# வேலைக்காரி அந்துப்பூச்சி

## விளக்கம்

இவை 3.5 செ.மீ. நீளம் கொண்டவை. இவை நேராக இல்லாமல் குறுக்குமறுக்காகப் பறக்கக்கூடியன. பகலில் இரவு ஆகிய இருசமயங்களிலும் நடமாடக்கூடியன. செங்குத்தான பகுதிகளில் இறக்கைகளை விரித்துவைத்தே உட்காரக்கூடியன. பொதுவாக அந்திப்பூச்சிகள் வண்ணத்துப்பூச்சிகளை ஒத்த இறக்கை வடிவத்தையே பெற்றிருக்கும். ஆனால் இந்த அந்திப்பூச்சி பார்ப்பதற்குக் குளவியைப் போன்ற தோற்றத்தைக் கொண்டிருக்கிறது. எதிரிகளிடமிருந்து பாதுகாத்துக்கொள்ளவே இப்படிப்பட்ட உடல் தகவமைப்பைப் இவை பெற்றுள்ளன.
# காளிங்கராயன் அணை

**காளிங்கராயன் அணை** (*Kalingarayan Anicut*) என்பது தமிழ்நாட்டில் காவிரி ஆற்றின் துணை ஆறான பவானி ஆற்றின் குறுக்கே கட்டப்பட்டுள்ள தடுப்பணையாகும். பவானி ஆறும் காவிரி ஆறும் சந்திக்கும் பவானியின் கூடுதுறைக்கு அருகே இது அமைந்துள்ளது.. காளிங்கராயன் கால்வாய் இதிலிருந்து புறப்பட்டு ஈரோடு மாவட்டத்தை செழிக்கச் செய்கிறது.
# காளிங்கராயன் அணை

## வரலாறு

காளிங்கராயன் என்ற கொங்கு நாட்டுத் தலைவனால் 13 ஆம் நூற்றாண்டில் இது கட்டப்பட்டது. வேளாண்தொழிலுக்குப் பயன்படும் விதமாக காளிங்கராயன் வாய்க்காலுக்குத் தண்ணீரைத் திருப்பி விடுவதற்காக இவ்வணை கட்டப்பட்டது. பவானி ஆறு, நொய்யல் ஆறு இரண்டையும் இணைக்கும் இந்த அணை, பண்டைய ஆறுகளை இணைக்கும் பண்டையத் திட்டங்களுள் ஒன்றாக விளங்குகிறது.
# காளிங்கராயன் அணை

## மேம்பாடு

2016 இல் தமிழ்நாடு அரசு, இந்த அணையின் கரைகளை வலுப்படுத்தி மேம்படுத்தியது.
# காளிங்கராயன் அணை

## சுற்றுலாத் தலம்

தமிழ்நாடு அரசு சுற்றுலா ஈர்ப்புத் தலமாக்கத் திட்டமிட்டுள்ளது.
இங்கு ஒரு குழந்தைகள் பூங்கா, நினைவு மண்டபமும் சிலையும் நிறுவும் பணிகள் மேற்கொள்ளப்பட்டு 2017 இல் திறக்கப்பட உள்ளது.
# ஆக்டினியம் புளோரைடு

**ஆக்டினியம் புளோரைடு** *(Actinium fluoride)* என்பது AcF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆக்டினியமும் புளோரினும் சேர்ந்து இச்சேர்மம் உருவாகிறது.
# ஆக்டினியம் புளோரைடு

## தயாரிப்பு

கரைசல் அல்லது திண்மநிலை வினையின் வழியாக ஆக்டினியம் புளோரைடு தயாரிக்கப்படுகிறது. முதல் வழிமுறையில் ஆக்டினியம் ஐதராக்சைடு ஐதரோபுளோரிக் அமிலத்துடன் சேர்த்து சூடுபடுத்தப்படுவதனால் விளைபொருள் வீழ்படிவாக்கப்படுகிறது :  
Ac(OH)<sub>3</sub> + 3HF → AcF<sub>3</sub>↓ + 3H<sub>2</sub>O  
திண்மநிலை வினையில் ஆக்டினியம் உலோகம் ஐதரசன் புளோரைடு வாயுவுடன் சேர்த்து பிளாட்டினப் புடக்குவளையில் வைத்து 700 பாகை செல்சியசு வெப்பநிலைக்கு சூடுபடுத்தினால் ஆக்டினியம் புளோரைடு உருவாகிறது .
# ஆக்டினியம் புளோரைடு

## பண்புகள்

ஆக்டினியம் புளோரைடு வெண்மை நிறத்தில் திண்மமாகக் காணப்படுகிறது. 900-1000 பாகை செல்சியசு வெப்பநிலையில் அமோனியாவுடன் வினைபுரிந்து ஆக்டினியம் ஆக்சி புளோரைடைத் தருகிறது.  
:AcF<sub>3</sub> + 2NH<sub>3</sub> + H<sub>2</sub>O -> AcOF + 2NH<sub>4</sub>F  
இலந்தனம் புளோரைடை காற்றில் சூடுபடுத்தினாலேயே எளிமையாக இலந்தனம் ஆக்சிபுளோரைடு உருவாகிறது. ஆனால் மேற்கண்ட முறையில் சூடாக்கினால் ஆக்டினியம் புளோரைடு உருகிவிடுகிறது. ஆக்டினியம் ஆக்சி புளோரைடு உருவாவதில்லை.
# இந்திய முடியாட்சிகள் பட்டியல்

**இந்திய முடியாட்சிகள்** (List of Indian monarchs), இந்தியத் துணைக்கண்டப் பகுதிகளை ஆண்ட முடியாட்சிகளின் பட்டியல்
# இந்திய முடியாட்சிகள் பட்டியல்

## வட இந்திய அரச மரபுகள்

1. ஹரியங்கா வம்சம் (கிமு 600 – கிமு 413)
1. ரோர் வம்சம் கி மு 450 - கி பி 489)
1. சிசுநாக வம்சம் (கி மு 413–345)
1. நந்த வம்சம் (கி மு 345 – 321)
1. மௌரிய வம்சம் (கி மு 322 – 180)
1. மகாமேகவாகன வம்சம் (கிமு 250 – கிபி 400)
1. இந்தோ சிதியன் பேரரசு (கிமு 200–கிபி 400)
1. இந்தோ கிரேக்க நாடு (கிமு 180 – கிபி 10)
1. கண்வ குலம் (கிமு 73 - 23)
1. மேற்கு சத்ரபதிகள் (கிமு 35–405)
1. இந்தோ-பார்த்தியப் பேரரசு (கிமு 12 – கிபி 130)
1. குலிந்தப் பேரரசு (கிமு ஒன்றாம் நூற்றாண்டு முதல் கிபி ஒன்றாம் நூற்றாண்டு முடிய)
1. குசான் பேரரசு (கிபி 30 – 375)
1. பார்சிவா வம்சம் (கிபி 170 – 350)
1. பத்மாவதி நாகர்கள் (கிபி 210 – 340)
1. இந்தோ சசானியர்கள் (கி பி 230 - 636)
1. குப்த வம்சம் (கி பி 240 – 600)
1. வாகாடகப் பேரரசு கிபி 250 – 500
1. காமரூப பேரரசு கிபி 350 – 1140
1. வர்மன் அரசமரபு கி பி 350 – 655
1. லிச்சாவி கி பி 400 - 750
1. இராய் வம்சம் (கி பி 416 – 644)
1. மைத்திரகப் பேரரசு கிபி 475 - 767
1. ஹூணர்கள் (கி பி 475 – 576)
1. காபூல் சாகி (கி பி 500 - 1010)
1. மௌகரி வம்சம் (கி பி 550 – 700)
1. கௌடப் பேரரசு (கி பி 590 – 626)
1. ஹர்சப் பேரரசு (கிபி 606 – 647)
1. கார்கோடப் பேரரசு (கி பி 625–885)
1. திபெத்தியப் பேரரசு (கி பி 618 – 842)
1. கூர்ஜர-பிரதிகாரப் பேரரசு (கிபி 650 – 1036)
1. மிலேச்ச அரசமரபு (கிபி 650 – 900)
1. பாலப் பேரரசு (கிபி 8 – 12ஆம் நூற்றாண்டு)
1. பரமாரப் பேரரசு (கிபி 800 – 1327)
1. உத்பால வம்சம் (கிபி 855 – 1003)
1. காமரூப பால அரசமரபு கி பி 900–கி பி 1100
1. சோலாங்கிப் பேரரசு (கிபி 960 – 1243)
1. சந்தேலர்கள் (கிபி 10 - 13ம் நூற்றாண்டு)
1. லெகரா பேரரசு (கிபி 1003 - 1320)
1. சென் பேரரசு (கிபி 1070 – கிபி 1230)
1. சுதியா நாடு (1187 - 1673)
1. தேவா பேரரசு (கிபி 12 - 13ஆம் நூற்றாண்டு)
1. மல்லர் வம்சம் கிபி 1201 - 1769
1. தில்லி சுல்தானகம் (கி பி 1206 – 1526)
1. வகேலா வம்சம் (கி பி 1243–1299)
1. அகோம் பேரரசு (கி பி 1228 – 1826)
1. கஜபதி பேரரசு (கி பி 1434 – 1541)
1. ஜெயந்தியா இராச்சியம் 1500 – 1835
1. முகலாயப் பேரரசு (1526 – 1858)
1. சூர் பேரரசு 1540 – 1556
1. சீக்கிய சிற்றரசுகள் (1707 – 1799)
1. சீக்கியப் பேரரசு (1799–1849)
1. துராணிப் பேரரசு (1747–1826)
1. ஷா வம்சம் கிபி 1768–2008
# இந்திய முடியாட்சிகள் பட்டியல்

## தென்னிந்திய அரச மரபுகள்

1. பாண்டியர் (கிமு 300 – கிபி 1345)
1. சோழர் (கிமு 400 – கிபி 1279)
1. சேரர் (கிமு. 500 – கிபி 1102)
1. சாதவாகனர் (கிமு 230 - கிபி 220)
1. களப்பிரர் (கிபி 250–600)
1. வாகாடகப் பேரரசு (கிபி 250 – கிபி 500)
1. பல்லவர் (கிபி 300–கிபி 850)
1. கதம்பர் வம்சம் (கிபி 345 – 525)
1. மேலைக் கங்கர் (கிபி 350 – 1000)
1. விஷ்ணுகுந்தினப் பேரரசு (கிபி 420 - 624)
1. சாளுக்கியர் (கிபி 543 - 1189)
1. கீழைச் சாளுக்கியர் (கிபி 624 – 1189)
1. இராஷ்டிரகூடர் (கிபி 753 – 982)
1. தேவகிரி யாதவப் பேரரசு ((கிபி 850 – 1334)
1. ஹோய்சாளப் பேரரசு (கிபி 1026 – 1343)
1. காக்கத்தியர் (கிபி 1083 - 1323)
1. கோழிக்கோடு நாடு (1102 – 1766)
1. காலச்சூரி பேரரசு (கிபி 1130 - 1184)
1. ரெட்டிப் பேரரசு (கிபி 1325 – 1448)
1. மதுரை சுல்தானகம் 1335 - 1378
1. விஜயநகரப் பேரரசு (கிபி 1336 – 1646)
1. பாமினி சுல்தானகம் (1347 – 1527)
1. தக்காணத்து சுல்தானகங்கள் (கிபி 1490 – 1596)
1. கேளடி நாயக்கர்கள் (1499 – 1763
1. செஞ்சி நாயக்கர்கள் 1509 – 1649)
1. மதுரை நாயக்கர்கள் (1559 – 1736)
1. தஞ்சை நாயக்கர்கள் (1572 – 1918)
1. சித்திரதுர்க நாயக்கர்கள் (1588 – 1779)
1. மராட்டியப் பேரரசு (கிபி 1674 – 1818)
1. தஞ்சாவூர் மராத்திய அரசு (கிபி 1674 - 1855)
# இந்திய முடியாட்சிகள் பட்டியல்

## தென்னிந்திய அரச மரபுகள்

### குடிமைப்பட்ட காலம் 1757 – 1947

1. போர்த்துகேய இந்தியா (கி. பி 1510–1961)
1. டச்சு இந்தியா (கி. பி 1605–1825)
1. பிரெஞ்சு இந்தியா (கி. பி 1759–1954)
1. பிரித்தானியக் கிழக்கிந்திய கம்பனி ஆட்சி (கி. பி 1757 – 1858)
1. பிரித்தானியாவின் இந்தியப் பேரரசு (கி. பி 1858–1947)
1. சுதேச சமஸ்தானங்கள் - 1948 முடிய
# பூபுல் செயகர்

**பூபுல் செயகர்** ( Pupul Jayakar செப்டம்பர் 11, 1915 - மார்ச் 29 1997) என்பவர் இந்தியப் பெண் எழுத்தாளர், நூலாசிரியர் மற்றும் செயல்பாட்டாளர் ஆவார். கிராமியக் கலைகள், கைத்தறிகள், கைவினைப் பொருள்கள் போன்றவற்றின் வளர்ச்சியில் ஆர்வத்துடன் வினையாற்றியவர்.  
இந்தியத் தலைமை அமைச்சர்களான சவகர்லால் நேரு, இந்திரா காந்தி மற்றும் இராசீவ் காந்தி ஆகியோருடன் நெருங்கிய நட்புக் கொண்டு இருந்தார். தத்துவ அறிஞர் ஜிட்டு கிருஷ்ணமூர்த்தி, பிரதமர் இந்திரா காந்தி ஆகியோரின் வாழ்க்கை வரலாற்றை எழுதினார். இந்திரா காந்திக்கும் இராசீவ் காந்திக்கும் பண்பாட்டுத் துறையில் ஆலோசகராக இருந்தார்.இந்திய மரபுகள் சார்ந்த கலைகளை அமெரிக்க ஐக்கிய நாடு, பிரான்சு, யப்பான் போன்ற நாடுகளில் பயணம் செய்து அங்கு இந்தியக் கலை விழாக்களையும் கண்காட்சிகளையும் நடத்தினார்.  
1950 ஆம் ஆண்டில் ஜவகர்லால் நேரு கைத்தறித் துறையின் வளர்ச்சிக்கான வழிமுறைகளைக் கண்டறிந்து கூறுமாறு கேட்டுக் கொண்டார். அதன்படி அனைத்திந்திய கைத்தறி மற்றும் கைவினைப் பொருட்களின் ஏற்றுமதிக் குழுமத்தின் அவைத்தலைவர் ஆனார். 1956 இல் தேசிய நெசவு அருங்காட்சியத்தை நிறுவினார். இந்திய வரலாற்று பண்பாட்டு தொண்டு நிறுவனத்தை 1984 இல் நிறுவினார். இதன் மூலம் நாட்டின் பாரம்பரிய சொத்துக்கள், நினைவுச் சின்னங்களைப் பராமரிக்கவும் , பாதுகாக்கவும் ஏற்பாடு செய்தார். தேசிய இந்திராகாந்தி கலை மையம் என்பதனை 1985 இல் நிறுவினார். 1990 ஆம் ஆண்டில் தேசிய உடையலங்கார தொழில்நுட்பக் கல்லூரியை புதுதில்லியில் நிறுவினார். இந்தியாவின் மூன்றாவது பெரிய விருதாகக் கருதப்படும் பத்ம பூசண் விருதினை 1967 இல் பெற்றார்.